b'\n_START_ARTICLE_\nEls misteris d\'en Murdoch\n_START_SECTION_\nArgument\n_START_PARAGRAPH_\nLa s\xc3\xa8rie est\xc3\xa0 ambientada a Toronto a partir del 1895 i segueix les aventures del detectiu William Murdoch (Yannik Bisson) a la policia de Toronto, que resol casos utilitzant m\xc3\xa8todes detectivescos que eren inusuals en aquells temps. Aquests m\xc3\xa8todes inclouen les empremtes dactilars, l\'an\xc3\xa0lisi de sang, la vigil\xc3\xa0ncia i les restes o evid\xc3\xa8ncies d\'objectes desapareguts._NEWLINE_En alguns episodis hi apareix tecnologia anacronista a trav\xc3\xa9s de la qual el Murdoch n\'utilitza d\'existent del seu temps per improvisar un prototip de tecnologia que ho fa m\xc3\xa9s recognoscible a l\'audi\xc3\xa8ncia del segle XXI. En un episodi, per exemple, crea una versi\xc3\xb3 primitiva del sonar per localitzar un vaixell enfonsat al Llac Ont\xc3\xa0rio. En un altre, inventa una escolta telef\xc3\xb2nica. I fins i tot, en un cap\xc3\xadtol un policia franc\xc3\xa8s i per tant estranger t\xc3\xa9 una fotografia que el Murdoch necessita com a prova, aix\xc3\xad doncs, l\'inspector demana al policia que sobreposi una quadr\xc3\xadcula codificada en n\xc3\xbameros dependent del color de cada requadre. Despr\xc3\xa9s envia el n\xc3\xbamero de cada quadrat al Murdoch per tel\xc3\xa8graf, perqu\xc3\xa8 la pugui recrear. Aix\xc3\xad doncs, l\'oficial de policia envia al Murdoch un mapa de bits que anomenen facs\xc3\xadmil, un fax._NEWLINE_Al detectiu Murdoch l\'ajuden tres personatges m\xc3\xa9s, l\'inspector Brackenreid (Thomas Craig), la Doctora Julia Ogden (H\xc3\xa9l\xc3\xa8ne Joy), i l\'inexpert per\xc3\xb2 emprenedor George Crabtree (Jonny Harris), que aspira a ser un escriptor de novel\xc2\xb7la misteriosa. El Brackenreid, \xc3\xa9s el cap del Murdoch, un home de Yorkshireman amb una tend\xc3\xa8ncia a beure whisky, prefereix els m\xc3\xa8todes convencionals per investigar que no pas els m\xc3\xa8todes exc\xc3\xa8ntrics del Murdoch donat que en molts casos ell sempre n\'est\xc3\xa0 satisfet per\xc3\xb2 el Murdoch sospita d\'alguna cosa i vol continuar investigant. A en Crabtree sempre li costa captar els m\xc3\xa8todes avan\xc3\xa7ats del detectiu Murdoch, per\xc3\xb2 el seu entusisme i la seva fidelitat el fan un bon ajudant. Com el Crabtree, la Doctora Ogden \xc3\xa9s una gran defensora dels m\xc3\xa8todes d\'en Murdoch. Les seves habilitats per la patologia sempre ajuden a revelar una prova important que ajuda al Murdoch a resoldre casos. A mesura que va avan\xc3\xa7ant la s\xc3\xa8rie, el Murdoch sent cada vegada m\xc3\xa9s atracci\xc3\xb3 cap a ella i la seva poca habilitat per expressar els seus sentiments mostren clarament una trama secund\xc3\xa0ria. En la cinquena temporada, despr\xc3\xa9s que la Dr. Ogden es casi amb el Dr. Darcy Garland (un company que coneix a Buffalo), entra a treballar a la morgue la Doctora Emily Grace (Georgina Reilly). Ella i en Crabtree mostren inter\xc3\xa8s un per l\'altre._NEWLINE_La hist\xc3\xb2ria real \xc3\xa9s important en molts episodis, i l\'argument, a trav\xc3\xa9s de la ficci\xc3\xb3, a vegades involucren persones reals, com Buffalo Bill Cody,\xc2\xa0Annie Oakley,\xc2\xa0H.G. Wells,\xc2\xa0Nikola Tesla,\xc2\xa0Wilfrid Laurier,\xc2\xa0Jack London,\xc2\xa0Arthur Conan Doyle,\xc2\xa0Reina Vict\xc3\xb2ria, Oliver Mowat, germans Wright,\xc2\xa0Henry Ford, Winston Churchill,\xc2\xa0Bat Masterson,\xc2\xa0Alexander Graham Bell,\xc2\xa0Emma Goldman,\xc2\xa0Harry Houdini\xc2\xa0i Thomas Edison. El futur s\'anticipa en la s\xc3\xa8rie. Per exemple, quan els governs brit\xc3\xa0nic i americ\xc3\xa0 en una operaci\xc3\xb3 conjunta creen un aparell volador tecnol\xc3\xb2gicament molt avan\xc3\xa7at i en Crabtree i el Murdoch es refereixen a un edifici secret del govern a Nevada i Nou M\xc3\xa8xic com a "Concessi\xc3\xb3 51 (en refer\xc3\xa8ncia a l\'Area 51). Els personatges tamb\xc3\xa9 es refereixen als invents del segle XIX que extrapolen a les seves futures invencions, com ara els microones, les ulleres de visi\xc3\xb3 nocturna, els ordinadors, els jocs com el Cluedo o el Penjat, i fins i tot un silenciador._NEWLINE_A m\xc3\xa9s, un altre tema subjacent de la s\xc3\xa8rie \xc3\xa9s que el Murdoch \xc3\xa9s un cat\xc3\xb2lic rom\xc3\xa0 en una ciutat que en aquell moment era protestant, i tot els prejudicis que sempre sorgeixen com a resultat d\'aix\xc3\xb2.'